La xicoira, una planta amb moltes propietats gastronòmiques i medicionals. Gremi de Floristes de Girona i Comarques\nLa xicoira, una planta amb moltes propietats gastronòmiques i medicionals.\nXicoira, xicoina, xicoia, xicoira amarga, masteguera borda.\nAchicoria, hierba del café, almirón, amargón, ambubeya, camarroja, chicoria, ramaoya, radicha\nÉs una herba anual o biennal, de vegades perenne, amb una arrel gruixuda i moltes barbes. Arran de terra es forma una roseta molt densa amb fulles que mesuren de 2 a 20 cm. de llarg i tenen un nervi central i les fulles son molt dividides a la punta, totes elles són una mica peludes al tacte. Les inflorescències són terminals en forma d’espiga de flors molt petites i compactes. Es pot confondre amb Plantago bellardii All. de fulles més enteres amb forma de punta d’espasa. Les llavors son molt petitones i de color marró. La confusió amb altres espècies de plantatge, no suposa cap problema, doncs totes són comestibles, unes amb més propietats que d’altres.\nMarges de camins i carreteres, fins als 1500 metres, amb clima humit.\nLa xicoira, comença a florir al mes de juny i fins a octubre, el que ens interessa són les seves fulles, i perquè siguin tendres haurem de collir-les abans que la planta floreixi. Per collir l’arrel, ho haurem de fer a la tardor.\nLes fulles, les llavors i la flor són comestibles, però la flor es tanca només agafar-la.\nAquesta planta és una de les més preuades, sobretot als Pirineus, on es troba amb les fulles de color blanc després d’haver passat l’hivern sota la neu. A terra baixa les fulles, tot i ser ben verdes, són també molt bones. Les més tendres les utilitzarem amb barreges d’altres herbes per fer amanida o per substituir la popular ruca en els carpacios, fins i tot, queda molt bé barrejada amb galls de taronja i amanida amb vinagre d’estragó, per acompanyar carns greixoses.\nTambé podem menjar les fulles bullides, estofades en guisats, etc. Cuinades tenen un gust dolcenc molt bo semblant a les del dent de lleó.\nL’arrel, tallada, dessecada i triturada, és un bon substitutiu del cafè, amb totes les propietats de la planta i sense els perjudicis del cafè. L’arrel també pot consumir-se bullida o estofada com si fos un nap quan es molt tendre, abans de la floració de la planta.\nLes seves propietats estomacals són indiscutibles essent molt recomanada per obrir la gana. També és una planta que la recomanen medicinalment quan existeix bilis escassa, com a laxant suau, per l’estrenyiment, les llombrius intestinals, fetge congestionat, digestions lentes i dificultoses, depuració de la sang, inapetència...\nTambé conté moltes vitamines, sobretot vitamina A i minerals, lactones sesquiterpèniques, ferro i potassi.\nA l’arrel trobem inulina, que te una acció hipotensora i va molt bé pels diabètics\nGremi Professional de Floristes de Girona - Pl. Calvet i Rubalcava, s/n - Mercat del Lleó - 17001 Girona - NIF G-17443490 - gremifloristesgirona@hotmail.es\nContinguts Vilà-Clara i De Jong Comunicació


Les 'Trobades amb l'alcaldessa' de Paiporta arriben aquest dimarts al barri de Vil·la Amparo - Nou Horta\nDilluns, 05 Novembre 2018 13:56\tEscrit per Redacció Publicat en Paiporta-VAL Vist 128 vegades\nUn moment de la trobada del dia 31, dels barris Sant Ramon i Picanyer\nEl CEIP Ausiàs March de Paiporta acull aquest dimarts, 6 de novembre, l'assemblea ciutadana 'Trobades amb l'alcaldessa, el govern respon' corresponent al barri de Vil·la Amparo. La trobada començarà a les 19.00 hores i finalitzarà a les 21.00 hores. Tot el veïnat de la zona està convocat a l'assemblea, on es podran expressar demandes, queixes i suggeriments sobre l'acció de l'Ajuntament.\nA més, es crearà un nou grup de seguiment amb voluntaris o voluntàries, que es reuniran posteriorment amb el regidor de Participació Ciutadana per a avaluar la possibilitat de portar a terme les propostes sorgides en l'assemblea.\nLes Trobades amb l'alcaldessa varen visitar la passada setmana els barris Sant Ramon i Picanyer, on la ciutadania es va reunir amb bona part de les regidores i regidor de l'equip de govern de Paiporta. La majoria de qüestions en aquesta assemblea, celebrada la vesprada del 31 d'octubre, tractaren al voltant de la futura zona verda projectada al final del carrer Sant Ramon. L'alcaldessa va explicar al veïnat que s'estan complint tots els tràmits legals preceptius, i que en els pròxims mesos començaran les obres. Aquesta zona verda fou una de les demandes de les primeres trobades amb l'alcaldessa.\nA més de la trobada dels barris Sant Ramon i Picanyer, s'ha celebrat també la del barri del Secà. Després de la d'aquest dimarts a Vil·la Amparo restaran les del barri Centre i del barri del Poble, que s'anunciaran en breu.\nLes assemblees 'Trobades amb l'alcaldessa, el govern respon' són reunions amb els veïnats de cada barri de Paiporta, en les quals l'equip de govern rendeix comptes de la seua gestió, en cada àrea, i la ciutadania pot expressar la seua opinió i formular propostes de millora. Es tracta d'un mètode de participació ciutadana directa del qual sorgeixen posteriorment grups de seguiment formats per persones del barri que controlen la resposta de l'administració a els suggeriments expressats en la trobada.\nModificat el Dilluns, 05 Novembre 2018 13:58\nMés en esta categoria: « Nous jocs infantils inclusius per als parcs de les places Soliera, Itàlia, 3 d'Abril i el Carrer Torrent de Paiporta\tDones a Escena de Paiporta es tanca amb una gran acollida »


Mor Josep M. Via Taltavull, l’home de la fe amb exigència intel·lectual | Catalunya Religió\n(Jordi Llisterri –CR) “Necessitem una església civilitzada en una societat civilitzada”. És una frase de mossèn Josep Maria Via Taltavull que resumeix la seva inquietud per una fe viscuda amb exigència intel·lectual com a servei a la societat i la cultura contemporània. Via Taltavull ha mort aquest dissabte al vespre amb 78 anys després de retirar-se els darrers anys de la vida acadèmica i social per motius de salut. El funeral es farà aquest dilluns a les 11 del matí al monestir de Les Agustines de Barcelona i dimarts es farà una missa exequial al Seminari.\nJosep Maria Via Taltavull es va dedicar principalment a la docència com a professor d’antropologia filosòfica i fenomenologia de la religió a la Facultat de Filosofia de la Universitat Ramon Llull, a la Facultat de Teologia de Catalunya i a l’Institut de Teologia. Però també va ser conegut per la seva tasca de divulgació en nombroses conferències i congressos i per la col·laboració regular que va mantenir al diari La Vanguardia des del 1973 fins a finals dels anys 80. Va escriure-hi gairebé 200 articles sobre filosofia, religió i anàlisi de la cultura i després se’n va publicar una selecció en el Quadern “Fe i Pensament” de la Fundació Joan Maragall.\nEra un home de sòlida formació filosòfica i teològica i amb una gran sensibilitat per la cultura. Això va comportar que fos una de les veus que tingués més present el cardenal Narcís Jubany per crear una entitat de diàleg entre fe cristiana i cultura a Barcelona. Així, va ser patró fundador de la Fundació Joan Maragall el 1987 i actualment n’era patró emèrit. També va ser membre actiu de la Societat Catalana de Filosofia i de l’Associació de Teòlegs Catalans. En l’àmbit eclesial, va destacar com a ponent en les sessions del Concili Provincial Tarraconense de 1995.\nNascut el 1933 a Barcelona, Josep M. Via Taltavull es va llicenciar en filosofia per la Universitat Catòlica de Lovaina i en teologia per la Universitat Pontífícia de Salamanca. Va ampliar la seva formació a París i Colònia on va compartir estudis amb Paul Ricoeurd, Maurice Merleau-Ponty, i Walter Biemel.\nAmb un caràcter fort i singular, d’expressió contundent, i una afinada retòrica, es va guanyar l’estimació de molts deixebles i companys acadèmics com es va posar de manifest en l’homenatge que va organitzar el 2008 la Fundació Joan Maragall coincidint amb els cinquanta anys d’ordenació sacerdotal.\nJosep Maria Via Taltavull, Fundació Joan Maragall, cultura


Lijiang Baisha Holiday Resort Lijiang Xina - Ofertes d'hotels amb els MILLORS DESCOMPTES EN LÍNIA\nNo.33 Sanyuancun,Baisha Old Town,Yulong County,Lijiang,Yunnan, Afores, Lijiang, Xina, 674100 - Veure al mapa\nSuite de neu de luxe amb llit tipus king i vista sobre la muntanya (Snow Mountain View Deluxe King Bed Suite)\nSuite de luxe amb 2 llits individuals i vista sobre el jardí (Garden View Deluxe Twin Beds Suite)\nSuite Estil Xinès (Chinese Style Suite)\nBarri Afores Ciutat de Lijiang Ciutat de Lijiang Ciutat de Lijiang Ciutat de Lijiang Ciutat de Lijiang Ciutat de Lijiang Ciutat de Lijiang Afores Ciutat de Lijiang\nConvenientment situat a Lijiang, Lijiang Baisha Holiday Resort és una base ideal des d'on explorar aquesta ciutat fantàstica. A només 40 Km, aquest hotel de 4-estrelles és fàcilment accessible des de l'aeroport. Un ambient ben cuidat i la seva proximitat a Museu del Te Carretera del Cavall, Poblat Ancestral Lijiang Shuhe, Jardí Patrimoni Cultural Mundial donen a aquest hotel un encant especial.\nLes instal.lacions i els serveis que proveeix Lijiang Baisha Holiday Resort asseguren una estada plaentera als seus clients. Aquest hotel ofereix nombroses instal.lacions en el lloc per satisfer el més exigent dels clients.\n12 habitacions que es distribueixen sobre 2 plantes ofereixen una càlida i plaentera escapada i comoditats modernes com ara televisió de pantalla plana, accés a internet (sense fils), connexió sense fils a internet (cortesia), habitacions per a no fumadors, aire condicionat. L'hotel compta amb una llista completa de comoditats, com massatge, jardí. Lijiang Baisha Holiday Resort és un lloc ideal d'estada pels viatgers que busquin encant, comfort i facilitat a Lijiang.\nTots els tipus de viatgers (25) Viatger de Negocis (1) Parelles (7) Viatgers en solitari (13) Famílies amb infants petits (2) Grups (2)\nTots els tipus de viatgers (17) Parelles (10) Viatgers en solitari (4) Famílies amb infants petits (1) Famílies amb infants grans (1) Grups (2)\nSuite de luxe amb 2 llits individuals i vista sobre el jardí\nSuite de neu de luxe amb llit tipus king i vista sobre la muntanya


L'obesitat i les seves conseqüències. No val a badar! | Avantmèdic\nL’Organització Mundial de la Salut (OMS) i el grup internacional de treball en obesitat (IOTF) defineixen l’obesitat com l’epidèmia del segle XXI, per les dimensions que ha adquirit al llarg de les darreres dècades, així com per la seva influència en la mortalitat, la qualitat de vida i la despesa sanitària. Cada vegada és més evident l’impacte que l’obesitat té en acabar patint determinades malalties com: les cardiovasculars, la diabetis tipus 2, l’artrosi, algunes malalties psicològiques i, fins i tot, determinats tipus de càncer.\nDes del 1980 l’obesitat ha augmentat en més del doble a tot el món. Al 2014 més de 1.900 milions de persones de més de 18 anys tenien sobrepès, i d’aquests el 13% eren obeses. Al 2013 més de 42 milions d’infants menors de 5 anys tenien sobrepès.\nEl sobrepès i l’obesitat es defineixen com una acumulació anormal i excessiva de greix per sobre del que correspondria per l’edat, el pes i l’alçada de l’individu. L’Índex de Massa Corporal (IMC = pes (kg) /altura² (m)) és un mètode per quantificar-los.\nUn IMC igual o superior a 25 és indicador de sobrepès.\nUn IMC igual o superior a 30 és indicador d’obesitat.\nL’excés de pes es deu a la diferència entre les calories ingerides i les gastades.\nLa causa principal i fonamental de l’excés de pes és el desequilibri energètic; és a dir, entre les calories ingerides i les gastades. A la nostra societat ens trobem: d’una banda, amb un augment de la ingesta d’aliments hipercalòrics, rics en greixos, sucres i també sal, però pobres en vitamines i minerals; i, d’una altra, amb una disminució de l’activitat física i dels estils de vida actius, com a conseqüència de la vida urbana, la modernització dels transports i els canvis laborals que comporten activitats més sedentàries.\nTenir un IMC elevat és factor de risc de patir determinades malalties com:\nMalalties cardiovasculars: cardiopatia i malaltia cerebrovascular\nDislipèmies (alteracions quantitatives i qualitatives del colesterol)\nSíndrome de l’Apnea Obstructiva del Son (SAHOS)\nAlguns càncers: mama, còlon, endometri\nL’obesitat infantil s’associa a un major risc d’obesitat, mort prematura i discapacitat en l’edat adulta. A més d’aquest risc futur, els infants obesos pateixen dificultat respiratòria, més risc de fractures i hipertensió, marcadors de malaltia cardiovascular, resistència a la insulina i efectes psicològics derivats.\nActualment sabem que la genètica juga un paper important, ja que s’han relacionat més de 430 gens que participen en el metabolisme basal, en la distribució del greix o en la sacietat. Malgrat això, donat que la genètica no es pot modificar, és en els factors ambientals -que sí que són modificables- en els que podem i cal intervenir.\nNo existeixen fórmules màgiques ni miraculoses per perdre pes. Moltes dietes que circulen a nivell popular prometen perdre pes de manera ràpida i sense esforç, però la realitat és que quan s’abandonen -perquè no es poden seguir de per vida- es recupera més pes del que s’havia aconseguit reduir.\nEl principal objectiu d’un tractament dietètic per a l’obesitat és perdre pes a costa del greix acumulat, i no de l’aigua i ni del glucogen, com ho fan les dietes “màgiques”. Per això s’ha de ser conscient que es necessita temps i un patró alimentari ben planificat i personalitzat, així com un estil de vida actiu i un increment de l’activitat física.\nSón molt diversos els factors que afecten i poden desencadenar l’excés de pes, així que és imprescindible fer-ne un seguiment multidisciplinari:\nMèdic: que pugui identificar la causa del sobrepès, valorar paràmetres analítics, així com el possible tractament farmacològic i/o quirúrgic, si és convenient.\nDietètic: per fer una dieta personalitzada, reduint les calories, evitant carències i ajudant a modificar els hàbits alimentaris erronis mitjançant l’Educació Dietètica eficaç llarg termini.\nPsicològic: per ajudar a controlar l’ansietat i analitzar el comportament davant del menjar.\nEn tots els casos, s’ha de recomanar tenir un estil de vida actiu (pujar escales, evitar l’ús del cotxe, sortir a caminar, etc) i la realització d’activitat física adaptada a les necessitats i característiques individuals.\nL’obesitat és una malaltia que es pot tractar i es pot prevenir i, amb això, totes les seves conseqüències. Saber combinar dieta i exercici és el millor començament per vèncer-la.\nDra. Maria Dolores Santos Rey Especialista en Endocrinologia\nSra. Eva Martín Quesada Especialista en Nutrició i Dietètica


El president de la Generalitat participarà demà en diversos actes commemoratius de la Diada de Sant Jordi\nAl matí, assistirà a la missa oficiada per l’arquebisbe Martínez Sistach a la Capella Reial del Palau de la Generalitat, i a la posterior benedicció de roses\nOferirà també el tradicional esmorzar de Sant Jordi a destacades personalitats del món polític, econòmic i social, al Palau de Pedralbes\nJa a la tarda, intervindrà en una lectura de textos de “La Plaça del Diamant” i lliurarà els Premis Internacionals Terenci Moix\nEl president de la Generalitat, José Montilla, té previst participar al llarg de demà, dimecres, en diversos actes amb motiu de la Diada de Sant Jordi. Entre altres, assistirà a la tradicional missa que se celebrarà a la Capella de Sant Jordi del Palau i la posterior benedicció de roses; oferirà un esmorzar a destacades personalitats del món polític, social i econòmic al Palau de Pedralbes; prendrà part en una lectura de textos de la “Plaça del Diamant” i lliurarà els Premis Internacionals Terenci Moix.\nMissa i benedicció de roses\nA les 9 del matí, tindrà lloc la missa a la Reial Capella de Sant Jordi del Palau de la Generalitat, oficiada per l’arquebisbe de Barcelona, Lluís Martínez Sistach, i a la qual assisteixen diversos membres del Govern català, encapçalats pel president Montilla, així com d’altres primeres autoritats de Catalunya. La cerimònia comptarà amb la intervenció del Cor de Cambra Francesc Valls, que interpretarà, entre d’altres, el Cant dels Ocells i els Goigs de Sant Jordi.\nUn cop finalitzat l’ofici, l’arquebisbe, acompanyat del president, beneirà les parades de roses instal·lades al Pati de carruatges de la seu del Govern català. En total són 8 parades (i dues més que s’ubiquen al Palau de Pedralbes) representatives de diferents entitats d’Iniciativa Social.\nTot seguit, el president català es desplaçarà al Palau de Pedralbes, on oferirà un esmorzar a diversos representants polítics, econòmics i socials. El cap de l’Executiu obsequiarà als convidats amb una edició especial del llibre de Mercè Rodoreda “Viatges i Flors”, a cura de Joaquim Molas i amb il·lustracions de l’escultora internacional Susanna Solano i disseny gràfic de Saura-Torrente.\nLectura de textos a la Plaça de Sant Jaume\nEl president de la Generalitat serà una de la trentena de personalitats que intervindran en l’activitat literària Homenatge al lector, que se celebrarà demà a la Plaça de Sant Jaume.Els participants llegiran textos de l’obra “La Plaça del Diamant”, en homenatge al centenari del naixement de Mercè Rodoreda.\nAquest acte començarà a les 16.30 hores i és previst que finalitzi cap a les set del vespre. A més del president Montilla, prendran part una vintena d’actors i actrius catalans, a més del vicepresident del Govern, Josep Lluís Carod-Rovira; el conseller d’Interior i de Participació i Relacions Institucionals, Joan Saura; el conseller de Cultura, Joan Manuel Tresserras, i l’alcalde de Barcelona, Jordi Hereu.\nEntre altres actors i actrius, hi llegiran l’Abel Folk; Àngels Gunyalons; Àlex Casanovas; Pep Planas; Montserrat Carulla; Sílvia Munt; Pep Sais; Montse Guallar i Rosa Renom, entre altres.\nTambé assistiran a la lectura del president català alguns dels guardonats amb el Premi Internacional Terenci Moix, que posteriorment recolliran el seu premi en un acte que es farà al Palau de la Generalitat.\nLa direcció d’aquesta segona edició d’Homenatge al lector està a càrrec de l’actor Enric Majó i la gestora cultural Marta Tatjer. Cap a les sis de la tarda, i com a homenatge especial al famós personatge creat per Mercè Rodoreda “La colometa”, la Federació Columbòfila Catalana farà una solta d’un miler de coloms a la Plaça de Sant Jaume, un cop acabi el concert de carilló.\nA les 18.30 hores, a l’Auditori del Palau de la Generalitat, tindrà lloc l’acte de lliurament dels Premis Internacionals Terenci Moix, que presideix el president Montilla. Prèviament però, els guardonats seran rebuts pel president de la Generalitat, al Saló Verge de Montserrat del Palau.\nAquests Premis van ser creats el 2005 per mantenir viva la memòria de Terenci Moix i subratllar els valors associats a la seva figura, com són la defensa dels drets humans i la lluita contra la injustícia social. La presidenta del jurat és l’Anna Maria Moix.\nL’acte d’enguany estarà presentat per Josep Maria Pou. En total seran 9 guardonats: Clàudio Magris (Trajectòria literària); António Lobo Antunes (Llibre de ficció per l’obra “Ayer no te vi en Babilonia”); Eugenio Trias (Llibre de no ficció per l’obra “El canto de las sirenas: argumentos musicales”); Jaume Aragall (Trajèctoria en Arts Escèniques); Àlex Rigola i Pablo Ley ( Esdeveniment en Arts Escèniques, per la direcció i coadaptació de l’obra “2666”); Manuel de Oliveira (Trajectòria Cinematogràfica); Gracia Querejeta (Esdeveniment cinematogràfic, per la direcció de “Siete mesas de billar francés”; i Elisenda Nadal (Premi especial del Jurat 2008, per 30 anys de la revista Fotogramas). (En el decurs de l’acte hi haurà parlament del president Montilla).\nPel actes del Palau de la Generalitat, aquells que no disposin de l’acreditació permanent del Palau, caldrà que estiguin acreditats prèviament davant aquest Gabinet de premsa.\nPer l’esmorzar del Palau de Pedralbes, us recordem que cal haver-se acreditat també prèviament. L’accés dels mitjans de comunicació s’haurà de fer per la porta del carrer Fernando Primo de Rivera amb el carrer Jordi Girona, lloc on es recolliran les acreditacions. Aquest accés s’obrirà a les 8.30 hores.\nLes unitats mòbils que hagin estat acreditades també prèviament hauran d’accedir per la porta lateral dels jardins del Palau de Pedralbes, situada al Carrer Fernando Primo de Rivera. Aquestes unitats mòbils es podran estacionar davant de la zona de premsa, situada a l’edifici annex al Palau, on es troben les sales de treball. L’accés l’hauran de fer entre les 8 i les 10 del matí.\nTots els mitjans que requereixin alguna mena de muntatge (antenes, línies, passar cables, etc) hauran d’haver-lo fet avui, dimarts, al llarg de tot el dia.\nUs recordem que per recollir declaracions dels convidats, hi ha un espai reservat a tal efecte.\n09:00|.Palau de la Generalitat|Barcelona (El Barcelonès)


El Consell Comarcal de l’Alt Urgell obre un nou programa de formació de joves\nviurealspirineus 16:21 19/01/15\nnou cultura joves per mercat laboral\nparticipants en la branca forestal de l’anterior programa de Joves per l’Ocupació\nEl Consell Comarcal de l’Alt Urgell està posant en marxa l’aplicació del Programa d’experiència professional per a l’ocupació juvenil a Catalunya, més conegut amb el nom “Joves per l’Ocupació”. Aquest programa està finançat pel departament d’Empresa i Ocupació de la Generalitat i la Unió Europea mitjançant el Fons Social Europeu i es vehicula a través del Servei d’Ocupació de Catalunya (SOC).\nLa novetat d’enguany és que els joves que vulguin participar en el programa prèviament hauran d’estar inscrits a la Garantia Juvenil, una iniciativa europea que afecta tots els joves entre 16 i 25 anys que no estiguin estudiant ni treballant, amb l’objectiu de garantir que puguin rebre una oferta d’ocupació, educació contínua o pràctiques.\nAquesta és la tercera vegada que l’Alt Urgell emprèn un programa d’aquestes característiques, ja que l’any 2010 va participar del programa aleshores anomenat “Suma`t”, i posteriorment, entre 2011 i 2014 s’han realitzat dues edicions del Programa Joves per l’Ocupació amb un total de 121 joves formats. Pel què fa a la inserció laboral, es van signar 44 contractes. A la fi del programa Suma’t es van renovar un 20% dels contractes, mentre que en acabar primer programa de Joves per l’Ocupació se’n va renovar el 39,5 %\nLes branques professionals que es contemplen inicialment són les d’hostaleria i forestal. Aquestes branques són modificables i s’acabaran de perfilar un cop realitzades les entrevistes individualitzades amb els joves interessats en participar del programa.\nEl programa està obert a persones de 16 a 25 anys, que estiguin desocupades i tinguin una baixa qualificació i/o dèficits formatius a causa dels quals hagin abandonat el sistema educatiu. El programa, que durarà fins a finals de l’any 2015, constarà de 300 hores de formació.\nA la segona fase del programa, el teixit empresarial és clau pel seu desenvolupament. Les empreses poden acollir-se tant a la Garantia Juvenil com al Programa Joves per l’Ocupació i contractar aquests joves amb unes condicions molt avantatjoses.\nEls joves interessats a participar del programa en poden demanar més informació a l’Oficina Jove de l’Alt Urgell o al CETAP-Telecentre. També es pot consultar el lloc web de l’Oficina de Treball: www.oficinadetreball.cat.\nAlbert Batalla remarca un lleu canvi de tendència de la Seu d'Urgell cap a la millora econòmica i social


Els estudiants de la promoció 2020 de la UPF enlairen els seus millors desitjos en una festa virtual\nEntrevistes a estudiants, parlaments del rector de la UPF Jaume Casals i de la professora i periodista Mònica Terribas, música en viu, un vídeo commemoratiu i l'enlairament de globus des de la plaça Gutenberg van ser els principals ingredients de la celebració. La festa va ser presentada en directe des del plató de programes de campus del Poblenou per Òscar Dalmau i Maria Rovira, Alumni de Comunicació Audiovisual de la Universitat.\nLa Festa de la promoció 2020 de la UPF es va celebrar en format virtual el passat 3 de juliol, a la tarda, i va ser retransmesa en directe, des de la web de la Universitat i des del compte de Twitter @GraduacioUPF (#PromocioUPF2020), per a tota la comunitat UPF i per a tota aquella gent que s’hi va voler sumar.\nA l’espera que més endavant, quan la situació sanitària ho faci possible, la UPF pugui organitzar l’acte acadèmic de graduació presencial, la festa virtual va tenir com a epicentre el plató de programes audiovisuals de l’edifici Tallers del campus del Poblenou, que es va transformar en un pis, dividit en diferents estances, amb un decorat en què tots els detalls estaven molt cuidats.\nLa festa va ser presentada des del plató per Òscar Dalmau i Maria Rovira, Alumni de Comunicació Audiovisual de la UPF.\nLa festa va ser presentada des del plató per Òscar Dalmau, comunicador, i Maria Rovira, humorista, escriptora i copresentadora del programa Estat de Gràcia de Catalunya Ràdio, ambdós Alumni de Comunicació Audiovisual de la UPF. (promocions 1997 i 2013, respectivament). Va comptar amb la presència de diversos estudiants de grau, en representació de les diferents facultats i centres de la Universitat, així com d’estudiants representants dels estudis de màster i de doctorat.\nJaume Casals i Mònica Terribas s’adrecen als estudiants\nLa part inicial de la festa virtual va incloure un parlament de Jaume Casals, rector de la UPF, gravat des del pati de l’edifici de Roger de Llúria del campus de la Ciutadella, l’escenari habitual de l’acte de graduació. El rector de la UPF, basant-se en una cita de Pítiques de Píndaro, va encoratjar tots els graduats a ser més autèntics i singulars: “Que cadascú sigui ben bé qui és, que pugui desenvolupar la seva personalitat, però aprenent-ho”, va afirmar.\n“Espero que la UPF us hagi ajudat de veritat a esdevenir qui sou, a esdevenir com sou”.\nJaume Casals va remarcar que “ens interessa moltíssim saber que som en una institució per aprendre. Som en una universitat que respecta la singularitat personal de cadascú de vosaltres per davant de tot, i alhora que es relaciona amb l’aprendre. “Espero que la UPF us hagi ajudat de veritat a esdevenir qui sou, a esdevenir com sou”, va concloure.\nDe la seva banda, Mònica Terribas, professora del Departament de Comunicació i directora i presentadora d’”El matí de Catalunya Ràdio”, va ser una altra de les “convidades” presencials que es va incorporar a la festa, juntament amb els estudiants.\nElla va ser l’encarregada d’adreçar-se en directe a tots els estudiants en un parlament emotiu: “Realment és el millor any que haurem viscut a la Universitat, perquè professors, alumnes i PAS hem hagut de sortir de la nostra zona de confort i hem hagut de gestionar les expectatives que teníem d’una altra manera”, va afirmar.\n"Realment és el millor any que haurem viscut a la Universitat, perquè professors, alumnes i PAS hem hagut de sortir de la nostra zona de confort".\nReferint-se als joves que es graduen enguany, Mònica Terribas va assegurar que es tracta d’una generació extraordinària: “Amb la crisi del 2008 van aprendre la vulnerabilitat de la nostra economia, se’n van adonar que no tot sortia com ells havien previst, i que la societat cruixia. Amb la crisi del 2020 han après la vulnerabilitat física, també la capacitat de col·laborar entre totes les disciplines”. La professora de la UPF va remarcar que la universitat “no tindria sentit si no fóssim capaços de col·laborar en les diferents ciències, i la pandèmia ens ha ensenyat a tots plegats a col·laborar”.\nEntrevistes, música en directe, vídeo commemoratiu i enlairament de globus\nEls deu estudiants que van ser presents al plató van ser Cèlia Ventura Gabarró (grau en Biologia Humana), Clàudia Soto Ibáñez (grau Traducció i Interpretació), Ever Garcia Méndez (grau en Enginyeria Informàtica), Antoni Gómez Suau (grau en Ciències Polítiques i de l’Administració), Guillem Gómez Casalta (grau en Dret), Maria Cayuela Vilá (grau en Economia), Aina Galbany Soler (grau en Humanitats), Gerard Gil Obradors (grau en Comunicació Audiovisual), Ziyu Zhang (màster en Estudis de Traducció) i Paola Andrea Cortés (doctorat en Biomedicina).\nAl llarg de la festa virtual, que va estar amenitzada amb música en directe a càrrec dels Old Shanela, els presentadors van anar fent entrevistes als estudiants, que anaven entrant a plató per grups. Entremig, van anar apareixent videofelicitacions de diferents membres del personal docent i investigador i del personal d’administració i serveis, així com de diferents serveis del campus, que ja s’havien pogut compartir des de feia una setmana des de la web de la festa.\nEls diferents components del kid de graduació, que els estudiants inscrits havien rebut prèviament a casa, amb elements com ara una copa de cava de cartró, la beca de la graduació, dos globus i una targeta per escriure-hi un desig, van servir de fil conductor al llarg de l’hora aproximada que va durar la retransmissió.\nAl darrer tram es va poder veure un vídeo commemoratiu, en què diferents estudiants d’últim curs parlen de com va ser la seva arribada a la UPF, com ha estat el seu dia a dia, les estades Erasmus que han fet, què pensen dels campus de la Universitat, què han trobat a faltar al llarg dels seus estudis o com afronten el futur, entre altres aspectes.\nLa Festa de la Promoció 2020 va finalitzar amb totes les persones presents a plató fent l’enlairament dels seus desitjos, anotats en la targeta lligada en un globus, des de l’exterior del campus del Poblenou, al centre de la Plaça Gutenberg.\nUna audiència aproximada d’entre 5.000 i 6.000 persones, de 25 països diferents\nLa festa, que es va poder veure en streaming, entre les 19.00 i les 20.00 hores del 3 de juliol, va congregar una audiència que es va situar amb un pic de connexions al voltant dels 1.150 usuaris. Tenint en compte que la gran majoria de les persones van veure l’acte en grup, si calculem una mitjana de cinc persones per connexió, es pot estimar que l’audiència de la festa virtual va ser d’entre 5.000 i 6.000 persones.\nLa major part de l’audiència va provenir d’Espanya (90,6%), seguida dels EUA (1,9%), Colòmbia (0,97%), Itàlia (0,66%) Alemanya (0,64%), França (0,61), Mèxic (0,5%) o el Regne Unit (0,4%). Hi ha constància d’espectadors dels Emirats Àrabs, el Canadà, Rússia o Sudàfrica, entre d'altres, fins a un total de 25 països diferents.\nDins de l’àmbit estatal, la festa va ser presenciada per persones des de disset comunitats autònomes diferents. Catalunya va ser la regió amb més audiència (58%), seguida de la Comunitat de Madrid (17,3%), Comunitat Valenciana (5,9%), País Basc (3,4%) i Andalusia (2,9%).\nPel que fa als dispositius amb què es va visualitzar, destaca l’ordinador (79,8%), seguit del telèfon mòbil (16,4%) i la tauleta (3,7%).\nLa UPF, premiada en els Digital Communication Awards per la Festa de la promoció 2020


10a edició del Gran Recapte d'Aliments a Catalunya\nEn aquesta 10a Edició i sota el lema “Ajudar és un instint natural”, s’organitza una recollida d'aliments arreu de Catalunya, i al Prat en concret, a diferents supermercats de la ciutat.\nPer fer-ho possible, des del Gran recapte es demana la col·laboració de persones voluntàries que realitzen aquest servei a la comunitat des d'una vocació social i comunitària. Es necessitarà la col·laboració de 27.500 voluntaris per cobrir més de 2.500 punts a tot Catalunya de recollida d'aliments els dies: 30 de novembre i 1 de desembre.\nFes-te voluntari: els voluntaris hauran de cobrir un torn de 3h/4h durant els dies de recapte, al punt de recollida que hagin triat. Dedicació en torns de matí i tarda durant el divendres 30 de novembre i dissabte 1 de desembre.\nFest-te coordinador: els coordinadors hauran de contactar i gestionar l'equip de voluntaris (2-5 persones per torn), durant els dies 30 de novembre i 1 de desembre, al punt de recollida que hagin triat.


Fonts comunitàries diuen que «mantenen totes les opcions obertes» per fer front a la covid-19 en els pròxims anys\nActualitzada 14/04/2021 a les 11:47\nLa Comissió Europea es planteja no renovar els contractes amb AstraZeneca i Johnson&Johnson. Segons ha informat el diari italià La Stampa, fonts del ministeri italià apunten que l'executiu europeu ha decidit no renovar els contractes amb les companyies que tenen vaccins contra la covid-10 amb vectors virals pels casos de trombosi detectats. Segons el mateix diari, l'objectiu de la decisió de la Comissió Europea és centrar la vacunació en els vaccins amb ARN missatger, com els de Pfizer i Moderna, perquè donen més seguretat i «també en l'àmbit contractual».\nPreguntades sobre la possibilitat de no renovar els contractes amb AstraZeneca i Johnson&Johnson, fonts comunitàries apunten que «mantenen totes les opcions obertes» per fer front a la covid-19 en els pròxims anys. Amb tot, no detallen si aquesta decisió és per motius sanitaris o contractuals.\nL'Agència Europea del Medicament està investigant alguns casos de trombosis «estranyes» en persones vacunades amb la vacuna d'AstraZeneca, malgrat que el regulador europeu ha reiterat en diverses ocasions que els beneficis d'aquest vaccí superen els riscos.\nPel que fa a la vacuna de Janssen, Johnson&Johnson va decidir aquest dilluns retardar-ne la distribució a Europea mentre s'analitzen alguns casos de trombosi als Estats Units. La vacuna de Janssen encara no s'ha començat a administrar a la Unió Europea.\nComenta el contingut : Brussel·les obre la porta a no renovar els contractes amb AstraZeneca i Johnson&Johnson


Gairebé mig milió de persones ja han sol·licitat el segur sanitari del 'Obamacare'\nGairebé mig milió de persones han sol·licitat el segur sanitari després de l'entrada en vigor de la reforma sanitària impulsada pel president d'Estats Units, Barack Obama, segons una font de l'Administració nord-americana.\nEls problemes registrats al portal del Govern federal que està disponible per als ciutadans de 36 estats, Healthcare.gov, ha dificultat la sol·licitud dels subsidis per obtenir una cobertura sanitària. "El lloc web és inacceptable i estem millorant-ho, però el producte és bo i, en tot el país, la gent està aconseguint accedir a una atenció sanitària assequible a partir de l'1 de gener", ha subratllat aquesta font.\nAquest funcionari de l'Administració nord-americana ha assegurat que les autoritats "van a treballar intensament durant els propers sis mesos per garantir que compleixen amb la demanda" del segur per tenir cobertura sanitària.\nLa xifra de persones adscrites al nou segur fins al mes de novembre no ha estat desvetllada, encara que, des del Govern, assumeixen que és més baixa del previst hagut de principalment als problemes registrats en Healthcare.gov, segons la web Politico.\nAquests problemes per registrar-se arribaran la setmana que ve a la Càmera de Represenantes, a petició del Partit Republicà, que ha demanat la compareixença de la secretària de Sanitat i Serveis Humans, Kathleen Sebelius, qui s'ha desestimat la sol·licitud. De fet, el Govern d'Estats Units ja ha anunciat que ajornarà el llançament de la plataforma web en espanyol per inscriure's al segur metge, Cuidadodesalud.gov, prevista al principi per al dilluns, fent-la coincidir amb una setmana de campanya per promoure la inscripció de la comunitat hispana al 'Obamacare'.\nEn el procés de sol·licitud, els beneficiaris han de comparar els diferents plans sanitaris disponibles, dilucidar si poden optar als subsidis estatals i, en aquest cas, la quantia; i després seleccionar el pla triat.\nAsseguradors i persones de la indústria han sostingut que l'Administració federal s'està trobant amb problemes, fins i tot, a l'hora de transmetre les dades dels nous usuaris de forma precisa, la qual cosa suggereix que els problemes no es limiten únicament al portal Healtcare.gov.\nEl Govern d'Obama espera que al voltant de set milions de persones s'hagin inscrit al 'Obamacare' per a finals de març de l'any que ve, una meta que, de moment, està posada en dubte a causa dels persistents problemes informàtics. Els usuaris que s'hagin inscrit abans del 15 de desembre tindran cobertura sanitària garantida a partir de l'1 de gener de 2014.


Pàgina web\thttps://www.ecoherbes.com/\nTrucar671 00 99 77\nEl Jardí Botànic Medicinal Ecoherbes Park és un gran espai natural al costat del Mar Mediterrani i el Delta de l'Ebre; un lloc privilegiat a l'interior de la reserva de la biosfera de "Terres de l'Ebre", on els visitants poden passejar, retrobar-se amb la natura i descobrir les més de 400 espècies de plantes aromàtiques i medicinals que creixen al seu interior.\nDes de la seva inauguració, el juny de 2015, milers de persones han recorregut els 20.000m2 de jardí. Un espai natural on trobem plantes provinents de diferents llocs del món que, situades en parterres i seguint la sinuositat dels camins i senders, conviuen amb pins, oliveres, arbustives i altres espècies autòctones. Tot això envoltat dels camps de cultiu de Ecoherbes, conforma un parc agroecològic de 100.000m2.\nEcoherbes Park, ofereix als visitants diverses formes de gaudir del jardí botànic i les seves instal·lacions per a diferents activitats:\nVisites lliures, seguint un recorregut senyalitzat a través de senders, descobrirem les més de 400 espècies botàniques, les seves característiques, usos i propietats, mitjançant un cartell informatiu en cadascuna d'elles.\nVisites guiades, un guia expert al jardí i la temàtica, ens acompanyarà en la nostra visita i ens oferirà descobrir de forma interactiva, un món d'experiències sensorials pel que fa a aromes, sabors, textures, colors i propietats de les plantes, en els seus usos actuals i històrics, en diverses civilitzacions.\nVisites i excursions grupals a mida, escolars, empreses, amics, familiars, clubs, associacions, prepararem l'activitat adaptant-la a les teves necessitats i interessos.\nCursos i jornades, dissenyem i realitzem diversos cursos i jornades formatives a demanda del client, en relació amb la fitoteràpia, jardineria, botànica, medi ambient, natura, teràpies naturals, agricultura ecològica, etc., impartides en el propi jardí botànic, en aules de naturalesa a l'aire lliure, o en el lloc escollit pel client.\nTasts i degustacions de Infusions i Tés, organitzades pels nostres sommeliers de Té i amb els productes exclusius Ecoherbes, convertim les cerimònies de tast, en experiències sensorials inoblidables a on a més aprendrem a preparar i oferir gastronòmicament els Tés i Infusions, per obtenir els seus millors aromes , sabors i propietats. Al Jardí i espais de Ecoherbes, o en els locals i establiments del client, crearem el clima adequat per a una experiència plena.\nCelebracions i esdeveniments, el Jardí i les seves instal·lacions, ofereixen multitud d'opcions per a realitzar en ells, aquestes trobades de dies especials de forma agradable i plaent. La seva estètica ornamental i naturalment ecològica, la pau i tranquil·litat que es respira en el seu entorn, la multitud d'aromes perfumats de les seves plantes i l'hospitalitat amb què us rebrem, fan d'Ecoherbes Park un indret ideal.\nServeis gratuïts a disposició dels clients, disposem de 3 àrees d'aparcament de gran capacitat, tant per a turismes com per a autocars de totes les mesures. Zona de pícnic, àrees de descans i meditació. Tot el Jardí és ideal per a reportatges fotogràfics.\nAltres serveis, càtering escolar, càtering per a reunions i celebracions, i qualsevol cosa necessària perquè la teva estada sigui plenament satisfactòria.\nTambé et pot interessar: Coneix la flora de Catalunya | Cosmètica natural i plantes remeieres a Catalunya | Activitats de natura per escoles\nCamins de ronda: de l'Ametlla de Mar… (a 1.6 km)\nGrand Tour de Catalunya - Tram 2. A… (a 7.3 km)\nDelta de l'Ebre, la natura en estat… (a 10.5 km)\nDe ruta literària per la Catalunya… (a 14.1 km)\nPer l'interior del riu Ebre (a 14.1 km)\nVia Verda del Baix Ebre (a 14.1 km)\nDesprés dels Decrets de Nova Planta (a 14.1 km)\nHemingway a Tortosa durant la Guerra… (a 14.1 km)\nLes coroneles i els seus batallons… (a 14.1 km)\nDestinacions turístiques esportives… (a 14.7 km)


Olesa de Montserrat 21 de abril del 2021. 05:45\nEl 17 d’abril vaig haver de mirar el calendari dues vegades... A priori em va semblar que encara dormia, però no. En realitat es tractava d’una regressió temporal al 28 de desembre, dia dels Sants Innocents. M’explicaré.\nResulta que a Catalunya Ràdio un personatge de nefast record i sortosament en estat de letargia des de feia temps, Enric Millo, s’havia manifestat en el sentit de què es considerava una figura emblemàtica dels fets de l’1-O de 2017. I tenia raó, perquè ben segur que se’l recordarà... Tanmateix, està per veure amb quina consideració.\nEsmentava també com se li va oferir la possibilitat de canviar de partit, cosa que va refusar -probablement per les seves fermes conviccions- i de com, al quedar-se sense feina, va haver d’inscriure’s a l’oficina d’atur fins que, gràcies al seu currículum, el van trucar des d’Andalusia per tal d’oferir-li liderar les activitats de la Comunitat a l’exterior. En qualsevol cas, la situació d’aturat va ser breu i la col·locació, a diferència de la majoria de parats, gens precària.\nI com no podia ser d’altra manera, es va lamentar d’haver d’anar escortat al ser objecte d’atacs verbals i amenaces de tota mena fins a l’extrem de no poder venir a Catalunya. Per últim, a tall anecdòtic, va fer saber que el seu nom real és José Enrique, però que les circumstàncies van fer que li diguessin Enric. Vés per on, el seu cas em va recordar el d’Albert Rivera, un altre personatge emblemàtic que, a causa dels imperatius conjunturals, va haver de renunciar a presentar-se com Alberto Carlos Rivera.


El ministre de Sanitat, Salvador Illa, ha explicat aquest dissabte que el Govern pretén aconseguir que fins a un 70% de la població espanyola hagi rebut les dues dosis de la vacuna contra la coronavirus "d'aquí a l'estiu" de 2021.\nEn roda de premsa telemàtica a la Delegació de Govern a Barcelona, Illa ha defensat que aquest objectiu es va a aconseguir "amb una estratègia que funciona".\nAixí, ha assegurat que "el ritme de vacunació és òptim" i ha destacat que Espanya és el novè país del món i un dels primers a la Unió Europea (UE) que més vacunes contra el Covid-19 ha subministrat als seus ciutadans, segons les seves dades.\nPel que fa a l'anunci que Pfizer reduirà un 44% el nombre de dosis previstes per arribar a Espanya aquesta setmana, ha assegurat que la xifra es compensarà a finals de mes: "La setmana de el 25 de gener la previsió és rebre les dosis que estaven compromeses ".\nA més, el Govern ha fet ajustos "per garantir que totes aquelles persones que van rebre la primera dosi la primera setmana de vacunació" puguin rebre la segona.\nSobre els propers passos de la campanya de vacunació, Illa ha informat que "un cop coberta la primera etapa" es procedirà a donar a conèixer els següents grups diana.\nI Espanya subministrarà dosi de la vacuna contra la coronavirus a Andorra en un exercici de solidaritat, segons ell: "Esperem que durant la setmana que ve puguem concloure els documents jurídics".


Victus | Diari Maresme\nPer Marta Rocafort , a Crítica 9 de Gen de 2013\nDe llatí vaig una mica rovellada. Per això vaig decidir buscar exactament quin significat tenia “victus” en català. La traducció esperada hi era, vençut, però a més a més posava també “arrasat”. De fet, la derrota del 1714 per part de les tropes borbòniques més que una derrota va ser un arrasament, un arrasament amb tots els ets i uts. El setge de més d’un any per part d’un exèrcit professional cap a la Coronela, exèrcit format per ciutadans que no havien exercit mai ni de militars ni de soldats, fou vergonyós i de jutjat de guàrdia. L’orgull, la valentia i l’honor en què cau Barcelona aquell onze de setembre es mereix que aquesta data sigui recordada per sempre i es mantingui com a Diada nacional de Catalunya. Qui encara no ho entengui, que llegeixi Victus, l’última novel·la de Sánchez-Piñol, un escriptor que normalment escrivia en català però que en aquest cas va decidir fer-ho en castellà perquè en català no li “caminava”el llibre. De fet, això s’entén perfectament un cop acabada la lectura d’aquest llibre. Victus és una novel.la històrica molt ben documentada per part de l’autor però no és un llibre d’història. Com a novel.la, té una part de ficció, de personatges i de fets no reals i això és el que trobem en les aventures del protagonista: l’aprenent d’enginyer Martí Zuviría, un personatge que va existir realment però que té tot un aire còmic i particular que recorda personatges de la literatura castellana picaresca com pot ser el Lazarillo de Tormes. És per això, potser, que Sánchez Piñol visionés més aquest personatge en castellà que en català. Victus és un llibre tràgic, un llibre que ens narra fil per randa el setge de la Barcelona de l’any 1714 i el previ i els orígens de la Guerra de Successió. Hi aprenem el perquè d’aquesta part de la Història i el perquè Catalunya acaba sent víctima de la gran batalla per al poder i el control d’Europa que es disputaven països com França, Anglaterra, Holanda, Portugal, Espanya…Quan la Història fa un tomb i ja no interessa que l’arxiduc Carles sigui el rei d’Espanya, Catalunya es veu abandonada a la seva sort per part dels anglesos. Matí Zuviría, aprenent d’enginyer en una de les millors escoles de França, inicia la seva particular participació en tot plegat en el bàndol dels felipistes. Per tota una sèrie de circumstàncies, però, acaba sota les ordres d’Antoni de Villaroel, el gran defensor i el gran militar que dirigí tota aquesta empresa , el qual no era d’origen català i val a dir que inicialment també lluità a favor de Felip V.\nEls inicis del llibre ens situen a França, a Bazoches, on el protagonista de la novel·la entra en aquesta escola per adquirir els coneixements per tal de ser un bon enginyer. Val a dir que molts coneixements arriben a tenir un punt de “ritual”que ens recorden fins i tot la Maçoneria. Zuviría ha de descobrir el “\nMystère”, ha d’aconseguir tenir tatuats quatre dels cinc màxims punts que tot enginyer ha de tenir però a última hora, en una última pregunta per part del seu mestre, li falla la resposta, una paraula, es queda a una sola paraula de ser un enginyer de cap a peus. És per això que es passa la vida buscant la paraula, la Paraula en majúscula que li atorgarà finalment el grau que es mereix. No la troba fins al final de la derrota, fins que comprèn, sobretot gràcies al gran Villaroel, què suposa i què significa realment tot el que ha viscut durant el setge de Barcelona. Anomeno Villaroel perquè és el gran heroi, un home d’honor que no abandona la lluita fins al final. No es pot dir el mateix de Rafel de Casanovas que, amb una mínima ferida, ja se l’emporten com al gran ferit de guerra i abandona l’última batalla. Martí Zuviría acaba tenint una família molt particular que defensa també fins al final i que troba pels camins d’aquesta guerra: per a dona, una prostituta, i per a fills, un nen que recull i que sempre va acompanyat d’un nan. S’hi aferra perquè no té res més. Forma part de la seva pròpia evolució com a persona, com a enginyer i com a un dels grans herois (tot i que en els seus inicis apareix com a un covard) d’aquesta gran derrota que, per a molts, però, va significar una gran victòria. La victòria de l’orgull, la victòria de la valentia, la victòria de l’honor, la victòria de defensar les llibertats d’un poble fins a les últimes conseqüències.\n2 comentaris per a “Victus”\nVictus. Diari Maresme | VICTUS Barcelona 1714 ha dit:\n3 Març 2013 a les 18:24\n[…] a llegir l’article sencer cliqueu el següent enllaç http://diarimaresme.com/2013/victus/ Previous postTot llegint Victus… El blog d'Albert […]\nLluís Cabruja ha dit:\n12 Setembre 2014 a les 17:32\nBons resum i bons comentaris. Només una petita postil·la.\nEl títol ‘Victus’ ,‘vençut’, hauria de ser en femení ‘Victa’ , si és que la vençuda era la Barcelona del 1714.\nAvui podríem rebatejar-la com Invicta, la Invencible.


ENTREVISTEM A MARTA MARCO DE “DANSA D’AGOST” – Ràdio Sant Feliu 107.0 FM\nBy Paul Marca|2016-11-13T21:39:44+02:0013 de novembre de 2016|Sense categoria|Comentaris tancats a ENTREVISTEM A MARTA MARCO DE “DANSA D’AGOST”\nEs va acostant 18 de novembre, data de la representació de “Dansa d’agost” al Teatre-Auditori Narcís Masferrer, a càrrec de La Perla29, espectacle de teatre professional emmarcat dins del Guíxols Escena de Tardor de Sant Feliu de Guíxols.\nUna de les actrius d’aquesta aclamada obra, Marta Marco, ha accedit a la nostra petició d’entrevistar-la per tal de que ens avanci alguns detalls:\nCom podríem definir aquesta obra?\n“Dansa d’agost” és un retrat d’Irlanda, d’unes dones que viuen en un poble real que es diu Glenties i de fet Brian Frield, que és l’autor, s’inspira en les seves tietes, en la Irlanda del 1936 on va van viure en una casa molt petita, en un món molt tancat, on unes germanes intenten sobreviure perquè, de fet, viuen soles i una d’elles ha tingut un fill fora del matrimoni amb un bala perduda i diguem que elles s’han anat tancant en aquest món irlandès on està mal vist tenir un fill en aquestes circumstàncies i s’han quedat per vestir sants.\nPodríem trobar alguna similitud amb alguna obra de referència que puguem conèixer?\nSi, es podria dir que vindria a ser una mena de la casa de Bernarda Alba a la irlandesa però amb molta més alegria i lluminositat. Tal i com explica el títol “Dansa d’agost”, que de fet l’original és “Dancing of Lughnasa”, la Lughnasa són les festes que es feien quan els camps es sembraven i es feia la collita. Diguem que hi ha molta més alegria perquè Brian Frield hi posa tota la dansa i la música i tots els personatges que en algun moment o altre ballen, s’expressen a través del ball.\nHem d’entendre que la trama dramàtica no té a veure amb una mala relació entre elles?\nNo és el cas, les germanes intenten tirant endavant en aquest món, on les esperances són poques, on cada vegada la revolució industrial està arribant al poble i, per tant, hi perden la feina, els diners i hi malviuen, malgrat que ho intenten positivitzar i tirar endavant plegades. I és molt bonic veure l’amor i les diferents relacions entre elles.\nDoncs en quin punt podríem dir que l’obra fa un gir?\nAmb l’arribada del pare Jack, que és el fill pròdig que arriba després de tota una vida a l’Àfrica, on hi feia de missioner, i contraposa aquest punt cultural de les danses rituals africanes i dels déus a tota una mena de cultura catolico-irlandesa que es viu a la casa i, per tant, és un contrapunt molt gran. Elles es trasbalsen molt perquè també és algú amb qui s’han emmirallat sempre, que arriba a un punt desorientant i aquest perfil de personatges masculins les influencien.\nMés personatges a destacar?\nPer exemple el nen petit, en Michael, que és el fill de una de les germanes i que, a més, és el narrador. Va fent una mena de flashback i Brian Frield utilitza aquest recurs que és preciós presentant el futur dels personatges quan estan vivint el seu present.\nAixí doncs, el públic té molta més informació de la que tenen els personatges. I després hi ha en Jerry, el pare del Michael, el bala perduda que quan apareix a la casa les revoluciona, com seria el cas de “Pedro el gitano” en l’obra de Lorca.\nPer tant, hi ha alguna cosa que ens transporta al món irlandès però que ens pot ressonar moltíssim. Podem veure a les nostres tietes, les nostre àvies, tota una generació que viu en la misèria, en la guerra i en el tancament del poble.\n*Venda anticipada a l’Oficina de Turisme , a www.codetickets.com i a la taquilla del teatre des d’una hora abans de la funció.


La Guàrdia Urbana incrementa el control als propietaris de gossos | ReusDigital\nLa Guàrdia Urbana incrementa el control als propietaris de gossos\nS'ha reforçat la presència d'agents de paisà al carrer per fer complir la normativa municipal\nper Reusdigital.cat, 4 de juny de 2021 a les 12:13 |\nUna zona d'esbarjo per a gossos | Ajuntament de Reus\nLa Guàrdia Urbana de Reus ha incrementat el control dels propietaris de gossos que no compleixen amb l'ordenança de Civisme i no recullen els excrements o no remullen les miccions dels animals. D'acord amb les instruccions de l'alcaldia i de la regidoria de Seguretat, Convivència i Civisme, el cos municipal de seguretat ha reforçat la seva presència amb agents de paisà al carrer per aplicar la normativa municipal.\nLa brutícia als carrers i places per no recollir els excrements dels gossos és un dels temes que genera més queixes veïnals pel que fa a la via pública. És per això que la Guàrdia Urbana fa especial seguiment a aquesta problemàtica. Durant el mes de maig, els agents han aixecat 15 actes a propietaris de gossos, 10 de les quals per no recollir les dejeccions dels animals i 5 per no remullar les miccions. Durant tot el 2021, ha aixecat 27 actes per dejeccions i 8 per miccions.\nAl llarg de l'any 2020 es van aixecar 99 actes per dejeccions i 4 per miccions; mentre que el 2019 es van aixecar 28 actes per dejeccions. L'obligació de remullar els orins dels animals va entrar en vigor amb la modificació de l'ordenança de Civisme el juliol de 2020.\nDolors Vázquez, regidora de Seguretat, Convivència i Civisme, remarca que "la Guàrdia Urbana fa una crida a viure la ciutat amb civisme i respecte cap als seus veïns, i embrutar la ciutat amb les dejeccions i miccions de gossos no és un comportament cívic". En aquest sentit, la regidora ha explicat que els agents estan treballant des de la prevenció, però també des de la sanció per evitar aquesta problemàtica. "Volem un espai urbà net i saludable per a tothom, on la convivència ha de ser per a tothom", ha indicat.\nL'Ajuntament ha habilitat en els darrers anys sis espais d'higiene o pipicans a la ciutat que permeten als propietaris de gossos disposar de zones adequades dins l'àmbit urbà perquè els gossos puguin fer les seves necessitats sense pertorbar la convivència amb la resta d'usuaris de la via pública i veïns de la ciutat.\nEls serveis de neteja municipals fan un seguiment específic i programat de l'estat i condicions en què es troben aquests espais, a la vegada que els usuaris estaran obligats a fer-ne un ús responsable, portar els animals lligats i recollir els seus excrements.\nLa mitja dotzena de punts d'aquestes característiques (entre 20 i 50 m2, amb sorra i tancats) estan situats a l'avinguda del Doctor Vilaseca; a la plaça del Baluard; a la plaça Morlius; al carrer de Sant Benet; al carrer de Sant Lluís; i al carrer del Vapor Vell.\nD'altra banda, i també en resposta als suggeriments dels propietaris de gossos, el consistori ha habilitat en els últims anys fins a set grans zones d'esbarjo i alliberament per a gossos, que es troben ubicades a diferents parcs o terrenys municipals. En aquests espais tancats els animals poden fer exercici amb seguretat i també es recorda als usuaris la responsabilitat que han de tenir a l'hora d'utilitzar-los.\nEls espais d'esbarjo estan ubicats al carrer de Maria Aurèlia Capmany; al parc de Gandhi; al carrer de Vilafranca del Penedès; a la plaça de Joaquim Sorolla; a la plaça Luis Buñuel; al parc de Sant Jordi; i a l'avinguda President Tarradellas.\nReus, agents de paisà, via pública, animals, propietaris de gossos, Guàrdia Urbana\nPer Pepe22 el 4 de juny de 2021 a les 12:40\nYa es hora de que este control se cumpla hay muchos dueños de perros que incumplen la normativa marcada por el ayuntamiento


B·Debate dedica una nova jornada al microbioma | B·DEBATE\nB·Debate dedica una nova jornada al microbioma\nEntre els temes d'aquest debat científic, que se celebra el 30 de juny i 1 de juliol al CosmoCaixa, es parlarà sobre el microbioma en la fase prenatal i de la infantesa\nEl microbioma és el conjunt de microorganismes que poblen l’ésser humà –dels quals més del 90% són bacteris– i és una part essencial en el funcionament del nostre cos i la nostra salut. En els darrers anys s’ha començat a desxifrar el seu potencial científic i terapèutic en moltes disciplines de la medicina actual i s’ha constatat que les variacions en la seva composició poden estar associades a malalties com l’obesitat, la diabetis, certs tipus de càncer o la infecció pel VIH.\n'The Barcelona Debates on the Human Microbiome. From Microbes to Medicines' és el títol del proper debat científic que organitza B·Debate –una iniciativa de Biocat i l’Obra Social "la Caixa"– conjuntament amb l'Institut de Recerca de la SIDA IrsiCaixa. Durant els propers 30 de juny i 1 de juliol, experts nacionals i internacionals que han centrat la seva recerca en el microbioma compartiran les darreres investigacions i innovacions en el camp al CosmoCaixa de Barcelona.\nDesprés del debat científic sobre microbioma que B·Debate va organitzar l’any passat, aquesta nova jornada aprofundirà en el microbioma humà en l’etapa prenatal i de la infantesa, donat que el seu paper durant la gestació i en el moment del part és relativament desconegut. A més, durant la infantesa els diagnòstics basats en el microbioma poden ser útils en la prevenció de malalties, com per exemple l’asma.\nEls líders científics d’aquest B·Debate són el doctor Bonaventura Clotet, director de l'Institut de Recerca de la SIDA IrsiCaixa, i el doctor Roger Paredes, investigador del mateix centre. Juntament amb la resta de ponents, els científics donaran a conèixer diverses investigacions que relacionen el microbioma amb la immunologia al càncer, els virus i les malalties infeccioses, la sida, els desordres en el nostre metabolisme i l’obesitat.\nEl debat científic també abordarà les darreres innovacions en transplantament fecal i probiòtics, així com la incidència dels medicaments i la dieta com a factors determinants per la salut del nostre microbioma.\nInscripcions (preu Early Bird abans del 31 de maig. Les inscripcions finalitzen el 28 de juny a les 12:00 h)\nData: 30 de juny i 1 de juliol\nLloc: CosmoCaixa de Barcelona\nEl debat es pot seguir a Twitter a través de les etiquetes #BDHumanMicrobiome i #BDebate i al compte @BDebate.


mercadeig • SEO\n23 desembrede 2014 a 08:26\nassessoria fiscal diu:\n20 maigde 2015 a 24:34\nTé molt bona pinta. Per a tots aquells que volem saber més sobre posicionament, aquest llibre pot ser una bona oportunitat d'aprofundir en certs coneixements i de forma clara.\ntest de paternitat diu:\n19 junyde 2015 a 14:15\nEm aprece un llibre molt intereante i d'informació molt important. Tota persona que estigui interessat o es dediqui a això hauria de llegir-lo.\n17 agostde 2015 a a les 01:16\nAquest moment de trobar un article que parla de com posicionar una web a Google i veure que l'article és del 2014. Malauradament el màrqueting en línia avança tan ràpid que si no han tret una versió actualitzada 2015 d'aquest llibre, la mitas dels suggeriments o seran massa generals o hauran quedat obsoletes.\nSigui com sigui, gràcies per l'article, li donaré un cop d'ull al llibre en la meva visita de dissabte a FNAC:\n4 novembrede 2015 a 18:33\nMolt bona recomanació. Estic segur que em va encantar. Gràcies!\n14 generde 2016 a 11:34\nHola, el llibre ja no es troba al web de referència. Algú sap com aconseguir-ho?\n14 generde 2016 a 11:40\nPerdó, ja ho he localitzat! Un dubte, ¿segueix sent vàlid i aplicable seu contingut?\nGràcies i disculpeu la confusió.\n8 febrerde 2016 a 10:03\nUna lectura recomanada per als que compienzan en aquest bonic món del SEO\nsòl de vinil clic diu:\n4 marçde 2016 a 13:50\nSerà la meva propera adquisició, moltes gràcies.\nmassatges orientals a madrid diu:\n15 marçde 2016 a 10:47\nEncara que porti dos anys en en circulació segueix sent una bona adquisició.\nCom guanyar diners a internet - Models de Negoci a la Xarxa Curs complet de Marketing Digital a Sabadell


Tornen les passejades en barca a l'Estany de Puigcerdà - Pànxing\nL’Ajuntament torna a posar en marxa el servei de passejades en barca a l’estany de Puigcerdà, un clàssic d’oci estiuenc a la localitat ceretana.\nEl servei estarà disponible fins el dia 13 de setembre i se’n podrà fer ús de dilluns a diumenge al matí, de 11 a 13:30h i les tardes de 16:45 a 21h. Els matins de dimarts i dimecres romandrà tancat però les tardes de dimecres es reprendrà l’activitat a les 17:15h.\nEl preu de l’activitat és de 3€ per persona per mitja hora de passeig. Els menors de 16 anys han d’anar acompanyats d’un adult.\nDegut a la situació sanitària causada per la Covid19 l’organització vetllarà en tot moment per la seguretat dels usuaris i el compliment de les normes de seguretat vigents.\nPer completar l’activitat podeu acostar-vos a la caseta del Bibliollac i fullejar llibres, contes, revistes o diaris en un ambient de lectura fresc i informal.\nSi t’ha agradat llegir Tornen les passejades en barca a l’Estany de Puigcerdà també et pot interessar llegir Continuen les activitats a l’Espai Ermengol


Casa Melhor Candolim Goa Índia - Ofertes d'hotels amb els MILLORS DESCOMPTES EN LÍNIA\nTé alguna pregunta per a Casa Melhor Candolim?\nBarri Candolim Calangute Baga Anjuna Mapusa Morjim\nMés informació sobre Casa Melhor Candolim\nIdeal tant per a la diversió com per al relax, Casa Melhor Candolim es troba a la zona de Candolim de la ciutat de Goa. Des d'aquí, els viatgers poden gaudir d'un fàcil accés a tot el que aquesta viva ciutat ofereix. Amb la seva bona localització, l'hotel ofereix fàcil accès a les destinacions obligades de la ciutat.\nEls serveis i instal.lacions de primera categoria que defineixen l'experiència de Tripvillas us esperen a Casa Melhor Candolim. A l'hotel s'hi pot gaudir d'unes comoditats de primera classe com botigues a l'hotel.\nL'ambient de Casa Melhor Candolim es reflexa en cada habitació. televisió de pantalla plana, aire condicionat, calefacció, balcó/terrassa, ventilador són només algunes de les comoditats a la vostra disposició. L'hotel ofereix instal.lacions fantàstiques, incloses piscina exterior, esports d'aigua (motoritzats), per ajudar-vos a relaxar després d'un carregat dia a la ciutat. Sigui quina sigui la seva raó per visitar Goa, el Casa Melhor Candolim és el lloc perfecte per una estimulant i emocionant escapada.


CRP - Portal web CRP Selva 2\nServei Educatiu de Zona > \nEls Centres de Recursos Pedagògics són serveis educatius del Departament d'Ensenyament de la Generalitat de Catalunya, per a donar suport a l'activitat pedagògica dels centres i a la tasca docent del professorat. Actuen territorialment en una comarca o subcomarca. L'àmbit d'actuació del CRP de La Selva II s'estén als municipis de La Selva costanera: Blanes, Lloret de Mar, Maçanet de La Selva, Tossa de Mar i Vidreres.\nPepa Celaya (directora)\nDe les 9 del matí a les 6 de la tarda. Des del 12 de setembre de 2016 al 9 de juny de 2017.\nJornada intensiva: de les 9 del matí a les 3 de la tarda. Des del 1 al 9 de setembre de 2016 i des del 12 de juny al 14 de juliol de 2017.\nEl CRP romandrà tancat els dies 31 d'octubre, 9 de desembre de 2016, el 27 de febrer i el 17 de març de 2017 (dies de lliure disposició) i el 18 d'abril de 2017(festa local).\nLes funcions dels CRP queden establertes pel Decret 155/1994, de 28 de juny i són:\nSuport a les a les polítiques educatives dissenyades pel Departament d’Educació.


Berga treu a concurs les obres a la teulada del pavelló nou - Aquí Berguedà\nAra sí: arriben les obres a la teulada del pavelló nou de Berga. L’Ajuntament ha obert el període de presentació d’ofertes fins al 13 de juliol perquè les empreses interessades a encarregar-se’n presentin candidatura. L’actuació consistirà a canviar parcialment la coberta de xapa actual per una coberta tipus Deck, que millorarà l’eficiència energètica i, sobretot, acabarà amb el problema de les goteres que s’arrossega des de la inauguració de l’edifici, fa més de 20 anys.\nEn total, l’Ajuntament hi invertirà 197.471,54 euros i es preveu que les obres s’allarguin unes 14 setmanes, un cop comencin. Les obres implicaran canviar l’orientació de les plaques metàl·liques superiors de la teulada actual i substituir la llana de roca que hi ha per una de nova. Sobre les plaques, s’hi posaran panells rígids de llana de roca d’alta densitat i, sobre aquests panells, s’hi afegiran làmines impermeables. La instal·lació no implicarà més càrrega en l’estructura del pavelló i es podrà conservar tant la volumetria com l’estètica de l’edifici.\nA més, l’obra no farà que els clubs deixin de jugar en cap moment, de manera que les competicions i els entrenaments podran seguir el seu transcurs habitual malgrat que les obres coincideixin amb l’inici de la temporada.\nLes persones naturals o jurídiques interessades a concórrer al concurs poden presentar les ofertes fins a les 23:59 h del dimarts, 13 de juliol de 2021.\nLa presentació serà mitjançant Sobre Digital, que garanteix la confidencialitat del seu contingut fins al moment de l’obertura. Les empreses licitadores hauran d’acreditar la seva solvència econòmica, tècnica i professional per optar a la contractació del projecte. Tota la informació sobre el concurs, AQUÍ\nAjuntament de BergagoteresPavellópavelló municipalpavelló poliesportiuTeuladateulada del pavelló


Eusebi Arnau i Mascort (Barcelona, 1864 – 1933) – Gothsland Galeria d'Art\nEusebi Arnau i Mascort Barcelona, 1864 – 1933\nLes seves escultures aplicades a l’arquitectura com les de la casa Lleó Morera, casa Amatller, Fonda Espanya, Palau de la Música Catalana i Hospital de Sant Pau (totes a Barcelona), el van catalogar totalment com a escultor destacat del modernisme.\nEusebi Arnau i Mascort (Barcelona 8 de setembre de 1863 – 2 de juliol de 1933) fou un escultor català que destacà sobretot en l’escultura aplicada a l’arquitectura, així com en escultura exempta, la joieria i l’espai funerari.\nA més, cal destacar l’Obra medallística d’Eusebi Arnau. Influït en determinades etapes de la seva producció per Paul Dubois, Antonin Mercié, Auguste Rodin i Constantin Meunier, Arnau va aportar a l’escultura catalana obres cabdals, sobretot en l’etapa modernista.\nEusebi Arnau Mascort va néixer a Barcelona el dia vuit de setembre de 1863, fill del matrimoni format per Francesc d’Assís Arnau, sabater natural de Granollers i Balbina Mascort, d’origen barceloní. Aquest, va ser batejat a la parròquia de Sant Josep el dia tretze del mateix mes i any amb els noms d’Eusebi, Nestabo i Zenó.\nVa estudiar a l’Escola de Belles Arts de Barcelona on va ser deixeble de Josep Gamot i d’Agapit Vallmitjana i Barbany. Va prosseguir els seus estudis a Roma l’any 1887, gràcies a una beca de l’Escola Llotja. Va ampliar els seus coneixements a l’Acadèmia Julien de París, on va exposar els anys 1895 i 1902.\nAl seu taller va tenir com deixebles a Pau Gargallo, Josep Dunyach i Sala i Enric Monjo i Garriga, entre d’altres. Juntament amb l’escultor Josep Llimona i Bruguera va treballar en el retaule de l’Església basílica de Santa Engràcia de Saragossa.\nFou coŀlaborador habitual de l’arquitecte Enric Sagnier i Villavecchia, amb qui treballà a l’edifici de la Duana del Port de Barcelona, la Casa Rupert Garriga, el Via Crucis de Montserrat, el Temple Expiatori del Sagrat Cor, la Parròquia del Sagrat Cor al Poblenou, l’agència de la Caixa de Pensions a Reus, etc.\nVa destacar com a medallista, col·laborant assíduament amb el taller Masriera entre d’altres va realitzar la de l’Exposició Universal de 1888, la de la Solidaritat Catalana, la del Centenari de Cristòfor Colom i la commemorativa de l’enderrocament de les muralles de Barcelona.\nAquest va tenir un primer matrimoni amb Tomasa Viader i Pardinella que es va produir l’any 1896 i en el que Eusebi Arnau va patir molt perquè la seva dona patia una malaltia mental i ell s’hagué de refugiar en el seu treball.\nEl 1910 un encàrrec escultòric va permetre a Eusebi Arnau de conèixer a Anna París Boadella, la qual poc temps després seria la seva segona dona. Arnau es va cassar el dia 12 de febrer de 1910 a la parròquia de la Puríssima Concepció; ell tenia 46 anys i Anna 36, era soltera i natural de Barcelona, ciutat on vivia, i els va casar l’amic mossèn Ramon Garriga, a qui Arnau ensenyava escultura.\nA partir de llavors canvià notablement la vida de l’escultor, el qual es tornà més casolà i aconseguí la manera de viure que sempre havia trobat a faltar a causa de la poca vinculació amb la seva família, del primer matrimoni tan desafortunat i del treball, que l’obligava a una constant mobilitat. El mes de juliol de 1911 va néixer el seu únic fill, Ricard, del qual es conserven fotografies d’infantesa i plaques del seu retrat en relleu.\nEusebi Arnau va morir el dia 2 de juliol de 1933.


L’AEQT posa en marxa “Quimipèdia”, una sèrie de vídeos divulgatius sobre la indústria química | Notícies | Indicador d'Economia\nEls muntatges posen el focus en les aplicacions dels productes químics en la vida quotidiana\nUn fram del primer vídeo de la sèrie.\n"Quimipèdia" és el títol de la nova sèrie de vídeos divulgatius d'animació sobre el sector petroquímic que ha posat en marxa l'Associació Empresarial Química de Tarragona (AEQT) per donar a conèixer millor la indústria entre la ciutadania del seu entorn.\nAprofitant la didàctica senzilla i entenedora que facilita el format de vídeo d'animació, el projecte vol fer arribar a la societat tot allò que pugui ser del seu interès pel que fa a les característiques i processos de la indústria química, els seus riscos i impacte i com aquests es gestionen, com actuar en cas d'emergència, els productes que fabrica i com aquests estan presents en tots els àmbits de la vida quotidiana.\nPrecisament, la primera càpsula de la sèrie porta per títol "Per què serveix la Indústria Química", i resumeix en poc més d'un minut i mig com a Tarragona, aplicant els principis d'aquesta ciència -la química-, el sector transforma matèries primeres com el petroli, el clor o fins i tot l'aire, en productes (materials, gasos, combustibles...) d'un alt valor afegit i que són essencials en àmbits com la salut, la desinfecció, el transport, l'alimentació, la tecnologia... Uns productes i solucions que han estat particularment decisius en la lluita contra la pandèmia.\nAquesta primera entrega de la sèrie ja és pública al canal de YouTube de l'AEQT i també al lloc web de l'associació, i des d'avui s'ha començat a difondre també en els seus perfils de xarxes socials. La idea és, a més, que a partir d'ara aquests vídeos puguin anar sent emesos en diferents canals i contextos mediàtics i pedagògics, i estan també a disposició de qualsevol organització o persona a títol individual que en vulgui fer ús.\nA partir d'aquí, en els propers mesos continuaran veient la llum noves entregues d'aquestes càpsules. Les dues més immediates permetran explicar, d'una banda, el funcionament altament integrat i interconnectat dels polígons petroquímics de Tarragona i per què això n'incrementa la seva sostenibilitat, seguretat i competitivitat; i, d'altra banda, per què les instal·lacions del sector compten amb torxes de seguretat que en ocasions generen episodis de flama i soroll.\nTambé per enguany estan previstes altres temàtiques que s'aniran abordant successivament, com ara "Com es gestiona la seguretat a la Indústria Química?", "Quin és l'impacte ambiental de la Indústria Química i com es minimitza?", o "Què és un pla d'emergència i què cal fer quan s'activa?".\nCompromís amb la divulgació i la transparència\nAquesta nova sèrie de vídeos forma part del compromís del sector químic amb la divulgació i la transparència com a principis rectors del nou Pla Estratègic 2021-2023 de l'AEQT. L'intens diàleg amb la societat i l'escolta activa van permetre l'associació detectar, durant l'elaboració del pla, que bona part de la ciutadania considera que no té prou informació i coneixements sobre el sector, com treballa, les novetats i esdeveniments que hi tenen lloc... I per aquest motiu es va incorporar aquest aspecte com un dels grans pilars del nou full de ruta per aquest trienni.\nEn la mateixa línia van altres projectes també en marxa, com ara les sèries d'infografies "Tarragona, Química Essencial", que il·lustren com els productes i solucions que el sector fabrica a Tarragona tenen aplicació en tots els àmbits de la vida quotidiana. De moment, ja s'han fet públiques tres sèries d'infografies, vinculades al paper essencial de la química en la salut i la desinfecció, l'alimentació, i la mobilitat; i de cara als propers mesos es continuarà amb àrees com la tecnologia, la llar, la construcció, l'esport, l'oci, la cultura…\nTambé en aquesta categoria d'impuls a la divulgació i la transparència s'ha posat en marxa en els darrers mesos la política, per part de l'AEQT, d'informar en xarxes socials dels incidents menors que tenen lloc en les instal·lacions de les empreses associades i que poden ser perceptibles des de l'exterior per part de la població.


E-Cristians demana arribar al milió de persones amb la seva campanya #NoNetflixDisney – e-Cristians\nE-Cristians demana arribar al milió de persones amb la seva campanya #NoNetflixDisney\ne-Cristians està reforçant la seva campanya, que demana no consumir productes de Disney i Netflix fins que aquestes companyies rectifiquin la seva postura a favor de l’avortament i la seva ingerència en la política nord-americana pel seu anunci d’abandonar les seves activitats empresarials a l’estat de Geòrgia a causa de les iniciatives pro vida dels membres del Govern del mateix, que han estat elegits democràticament pel poble perquè els representi.\nAra, e-Cristians, demana ajuda per poder arribar amb la seva campanya al milió de persones i desplegar encara amb més èxit la campanya iniciada fa unes setmanes amb el hashtag #NoNetflixDisney.\nEn la seva nova crida, l’associació recorda que després de la decisió del Congrés d’aprovar una llei que limita l’avortament a Geòrgia, Netflix i Disney van prendre la iniciativa de no gravar en aquest estat nord-americà.\nÉs per això que la iniciativa demana donar-se de baixa dels serveis de les dues companyies fins que aquestes decideixin canviar la seva postura.\ne-Cristians recorda que amb tan sols un euro la campanya pot arribar a 2.000 persones més i es proposa arribar al milió de receptors d’aquest missatge amb l’ajuda de les persones que vulguin col·laborar en difondre-ho amb la seva aportació.\nLes aportacions, tal com s’assenyala al vídeo, poden fer-se contactant amb e-Cristians o directament fent l’aportació al compte corrent ES05 0182 1797 3902 0153 7576.\nDeclaració d’e-Cristians: Raons per votar contra la «Llei Trans» a Uruguai el pròxim 4 d’agost


L’evolució de la raqueta padel | Padel Magazine\nbenvinguda / raquetes de neu / L’evolució de la raqueta padel\nNOTÍCIESraquetes de neu\nDes del naixement d’aquest esport fins als nostres dies, els “palaus” han experimentat una forta evolució tant pel que fa als materials com al disseny, o fins i tot pel que fa a la seva forma. Estem intentant localitzar-ho tot!\nLes primeres raquetes de neu\nAls anys 70, solia jugar una de les primeres marques de raquetes padel était Marcraft . Palas fabricats als Estats Units creat per practicar un altre esport, el Pàdel, un esport diferent de Padel, però que ha conservat similituds en les dimensions de la superfície de joc i la pilota.\nL’evolució dels materials\nLa raqueta padel originalment era de fusta amb forats i una superfície de joc força petita. Posteriorment, amb els anys, la superfície d’impacte s’ha anat ampliant i els materials utilitzats en la fabricació de pales han canviat.\nPrimer s’utilitzaven fusta contraxapada, alumini, pintura de goma i resina, per després evolucionar cap a fibra de vidre que semblava ser el final de l’evolució dels materials per a aquestes raquetes que ja funcionaven.\nNo obstant això, el desenvolupament tecnològic ha continuat. Els jugadors i els entusiastes van quedar encantats raquetes de carboni i materials encara més lleugers i resistents.\nFormes de raquetes de neu\nDes de fa uns quants anys, hem notat que n’hi ha 3 formes diferents per a les pales padel. En primer lloc, hi ha la forma rodona, que s’adapta en general a qualsevol tipus de jugador, que us proporciona la màxima precisió sense necessitar massa esforç de control amb cada cop. A continuació, hi ha les raquetes “llàgrimes” més recomanades per a jugadors que busquen versatilitat i que tinguin un punxó força elevat. I, finalment, l'últim, la forma de "diamant" que és una raqueta més potent, sovint recomanada a jugadors experimentats.\nDes dels primers passos de padel, les raquetes de neu han experimentat una enorme evolució, ja que diverses marques us ofereixen les millors raquetes, en diferents formes per permetre a cadascun de vosaltres trobar la felicitat i sentir-se el més còmode possible.


Europa retira els ajuts “Leader” al Berguedà – Berguedà Online\n12/02/2019 12/02/2019 Redaccio\t0 Comments\nL’emblema de les ajudes “Loser”\nL’Associació pel Desenvolupament Rural de la Catalunya Central va registrar 28 sol·licituds provinents del Berguedà, per a la nova convocatòria dels ajuts europeus “Leader“. L’entitat confiava en poder repartir més de 723000 euros en aquesta convocatòria, però finalment no podrà ser.\nSegons explica Lluis Aixada, president de l’Associació: _hem fet tot el que hem pogut per a intentar retenir el paquet d’ajudes “Leader“ però ens han dit que preferien donar tots els diners als Alemanys. Diuen que España és quasi més Africana que Europea i que s’estimarien més fotre els bitllets a la llar de foc que veure com ens els rebentem nosaltres. A canvi però, hem aconseguit que ens assignin un pressupost anual de 45 euros, provinent d’un altre pla europeu d’ajudes. Les “Loser“, que són més modestes, però s’adapten molt millor a la realitat del nostre país.\nLes ajudes “Loser“ formen part d’una sèrie de mesures que la Unió Europea ha posat en marxa aquest 2019 per a donar un toc d’atenció als països que no estan complint els objectius que es marquen des de Brussel.les, i només són la primera part d’un pla que també inclou les beques “garbage“, i els crèdits “Fuck you“.\nRegio7 podria estar conxorxat amb els oculistes\nEl Berguedà rebrà 45 euros del Fons Europeu per a la millora turística\n← Berguedà Online arriba als 5 anys contra tot pronòstic\nVeïns del barri antic denuncien Jordi Sabata per baixar un sofà al carrer →


El PSC reclama un finançament que garanteixi l'equitat i la qualitat en l'Ensenyament - Canal Terrassa\nEl PSC reclama un finançament que garanteixi l’equitat i la qualitat en l’Ensenyament\nJosep Maria CodinaData: 28/04/22\nEl PSC vol que la Generalitat afronti el finançament per a la universalització de l’Educació infantil, també en l’etapa de 0 a 3 anys, i un Pla d’inversions per garantir la igualtat d’oportunitats i l’èxit educatiu. Els socialistes presenten una moció al ple de divendres perquè l’Ajuntament lideri la negociació i garanteixi la seguretat jurídica dels acords.\nEl PSC recorda que després de deu anys, la Generalitat es va retirar l’any 2013, de finançar el 50 per cent de les escoles bressol municipals. Ara reclamen que el govern estableixi les bases per finançar l’ensenyament i garantir l’equitat i la gratuïtat per a totes les famílies.\nEn l’actualitat a Terrassa hi ha 11 escoles bressol municipals i 3 de la Generalitat a banda dels centres privats. Els Socialistes recorden que per mantenir la qualitat en l’ensenyament també cal una bona planificació dels equipaments. En aquest sentit proposen la bonificació de les places en escoles privades en cas que les famílies no tinguin un equipament públic prop de casa.\nEl millor planter femení de bàsquet torna a veure’s les cares al 20è Torneig Ciutat de Terrassa\nLa temporada de bany a les piscines municipals seguirà amb restriccions i dos torns de matí i tarda


Tempesta política a Vilanova per les retallades en recollida de brossa i neteja viària | lafura.cat\nLa concessionària de recollida de la brossa i neteja viària vol transformar la retallada de 600.000 euros de l’Ajuntament per al 2013 en alguns acomiadaments i reducció de sous general. El ple ha aprovat una moció en defensa dels treballadors.\nLa retallada de 630.000 euros aprovada en el pressupost municipal de 2013 en els serveis de la neteja viària i la recollida de la brossa s’ha transformat els últims dies en una tempesta política i sindical de difícil aturador. L’empresa concessionària Valoriza vol carregar la retallada íntegrament sobre les espatlles del personal d’un dels sectors més dèbils, més mal pagats de la societat. I el ple de l’Ajuntament de dilluns va dir que no.\nLa tempesta es va desencadenar quan l’empresa va enviar una carta a set dels seus més de cent treballadors informant-los que en quinze dies es quedarien sense feina. Prèviament, Valoriza proposava als treballadors traslladar tota la retallada sobre el seu sou, i com que els representants dels treballadors s’hi negaven, l’empresa va enviar aquestes set cartes, en va anunciar set més, una reducció de sou dels que quedessin del 30% i la pèrdua de l’increment de l’IPC (2,6%) que els deuen des de l’1 de gener de 2012, és a dir, des de fa 16 mesos.\nEls sindicats ràpidament van moure fitxa, van pressionar l’Ajuntament perquè intervingués i divendres passat es van aturar, almenys temporalment, aquests acomiadaments. A més, el PSC, la CUP i ICV van presentar una moció al ple de dilluns, en què es va aprovar per unanimitat donar suport als treballadors de Valoriza. La moció també obre la porta a allargar la concessió dos anys més, com a fórmula per tal que no recaigui sobre els treballadors el pes de la retallada. I finalment, també es va aprovar, encara que amb l’oposició de CiU i l’abstenció del PP, exigir a Valoriza “que no es perdrà cap lloc de treball, ni es produirà cap reducció salarial, ni cap pèrdua dels drets laborals” dels treballadors.\nAcampada i anunci de vaga\nAbans del debat, el president del Comitè d’empresa, John Fitzgerald, va llegir a la Sala de Plens un escrit en què culpava l’Ajuntament de tot el que estava passant i anunciava mobilitzacions, que van començar dilluns amb una acampada a la plaça de la Vila (amb una quinzena de persones) i que continuaran dilluns vinent amb l’inici d’una vaga indefinida, si l’empresa no es fa enrere. Dilluns, Valoriza els va informar que es desdeia de fer fora set treballadors, però que els mantindria i l’Ajuntament persistia amb la intenció de retallar-los el contracte.\nEn la seva intervenció, Fitzgerald va denunciar que per una banda l’Ajuntament retallada un 10% el contracte i, per l’altra, incrementava la taxa de la brossa per al 2013 en un 1,5%, tot assegurant que “la recaptació és més alta que les despeses del servei” i exposant la seva sospita de què el govern de “CiU destina diners a altres partides pressupostàries”.\nDesprés de ser efusivament aplaudides pel públic les seves paraules, van parlar els polítics. Iolanda Sánchez (ICV) considera “molt injust èticament i moralment” la pèrdua de llocs de treball en aquest sector, i va retreure a l’alcaldessa Neus Lloveras que en el seu moment va dir que les retallades no tindrien afectació laboral, i “això és una afectació laboral”. Marc Font (CUP) creu que tots els serveis de l’Ajuntament externalitzats acaben portant problemes, per la qual cosa la seva solució és la municipalització, per bé que ara acceptaria allargar la concessió dos anys, si Valoriza no trasllada als treballadors la retallada. Font no veu normal “apujar la taxa i reduir el servei” (com proposa el govern de CiU), ni accepta que se’ls retalli igual que als funcionaris, ja que les seves condicions de treball no són les mateixes.\nFrancisco Álvarez (PP) va dir que l’origen del problema estava en quan el tripartit (PSC-ICV-ERC) va adjudicar el contracte a Valoriza, en comptes de fer-ho amb l’anterior concessionària FCC; Santi Rodríguez (PP) va demanar a l’Ajuntament que fes de mitjancer entre empresa i treballadors, i va culpar del problema a PSC-CUP-ICV, per haver proposat la congelació de la taxa de la brossa, que amb un increment hauria pogut evitar acomiadaments.\nJoan Ignasi Elena (PSC) va exigir a l’Ajuntament que garantís una negociació “en condicions d’igualtat” entre empresa i personal, ja que “una negociació entre treballadors que cobren 950 euros i que els diuen ‘o ho agafes o al carrer’, no és una negociació”. També acusà CiU “d’intentar enfrontar els treballadors municipals amb els de les empreses de serveis per intentar aprovar” retallades, en contraposició amb quan governava el tripartit, que “no s’acomiadava gent”.\nLa regidora de Serveis Glòria Garcia (CiU) va replicar que el pressupost alternatiu que van presentar PSC i ICV també contemplava la retallada del 10% en el servei de recollida de la brossa i neteja viària. Va assegurar que el govern havia fet costat al personal de Valoriza “des del primer dia” i que havia intervingut “per paralitzar els acomiadaments”. Amb tot, recordà que l’any passat es van pagar 25 milions d’euros a proveïdors, que es van trobar factures de 2008, i que “per pagar, cal ajustar, i tothom hi ha de posar de la seva part”.


La Flite és la carpa lleugera per a dues persones de Tentsile. Amb la seva malla d’insectes sense vidre incorporada i la pluja pluja extraïble, aquest model és perfecte per fer excursions i fer motxilles amb un amic.\nUE: feu la comanda ara per lliurar-la a finals de maig\nEl Flite és el nostre model per a dues persones més lleuger (8.4 lliures / 3.8 kg). Com la UNA, però per a parelles o amics de senderisme. El Tentsile Flite és ideal per a aquells que vulguin portar el seu càmping salvatge al següent nivell. La seva construcció lleugera i resistent el converteix en la tenda d’aventura perfecta per a dues persones, ja que es pot instal·lar sobre qualsevol terreny I al terra, Kit de conversió en terra (es compra per separat).\nEl sòl lleuger de doble capa de niló-polièster 70D està reforçat amb cintes que no només aporten força a la tenda, sinó que creen una badia separada per a cada persona i impedeixen que tots dos rodin al centre de la tenda; una característica imprescindible per acampar amb 2 persones. Les dues capes permeten lliscar un matalàs d’aire per mantenir-se calent.


Ajuntament « Alfarràs Digital Post\nPosted on 19 Desembre 2013 Updated on 26 gener 2014\nEn el darrer post vam destacar la rellevància de superar la bretxa digital, la desigualtat a l’hora d’accedir a les noves tecnologies de la informació en una societat cada cop més influïda per la tecnologia. Entre les causes socials que fomenten la bretxa digital s’anomena la distància dels estils de vida “rurals” amb la comunitat virtual. Però aquesta causa és realment vinculant per una població com Alfarràs?\nCal allunyar-se de l’automàtica vinculació entre els termes rurals i agrari. Evidenment l’activitat agrària es realitza generalment en les zones rurals i es desmarquen d’un ús intensiu de les TIC, però en poblacions qualificades com rurals s’hi desenvolupen una multitud d’activitats d’altres sectors que sí que exploten els avantatges de les TIC. Així ho podem veure a Alfarràs, una localitat amb un teixit comercial força ampli que ofereix tot tipus de productes i serveis a les menys de 3.300 de persones que hi viuen. A més, aquesta riquesa comercial ha atret durant anys a veïns de poblacions properes, com Camporrells, Albelda, Almenar o Alguaire. Malauradament, tota aquesta activitat s’ha vist durament ressentida per la crisi econòmica: un atur de 6.208.000 persones inevitablement comporta una davallada brutal del consum. Això implica que els clients s’hàgin de repartir entre les PIMES i les grans superfícies que s’obren en grans ciutats i que suposen una competència realment amoïnadora, com succeeix amb MediaMarkt o Decathlon, que atreuen als ciutadans a les perifèries de la ciutat i provoquen que no visitin els centres comercials dels pobles de les rodalies. Però cada cop són més els comerciants de la localitat que exploten les xarxes socials com una eina més per fer front a aquesta competència.\nManuel Castells senyalava que només un 37% dels directius d’empreses i administracions públiques utilitza Internet. “La edat continua sent fonamental a l’hora d’utilitzar la xarxa, i bastants alts càrrecs són resistents al canvi tecnològic, cultural i organitzatiu que significa Internet; la jove classe professional que ha entrat de ple a la Societat de la Informació encara no ha arribat al poder”, afirmava el catedràtic en sociologia en una entrevista al respecte. Però les noves actituds que es perceben si més no a Alfarràs indiquen que cada cop s’utilitzen més xarxes socials com una eina per promocionar el negoci, i s’estan començant a utilitzar per atreure nous nínxols de mercat i captar l’atenció de possibles clients a través de la xarxa. Ja el 2011, l’Ajuntament i l’Associació de Comerciants i Empresaris d’Alfarràs va obtenir un gran èxit amb una xarrada sobre com estar present en entorns web i explotar al màxim les possibilitats de les noves tecnologies, mostrant el seus productes, preus i serveis als clients a través de la xarxa. En trobem un exemple en el perfil de Facebook de Fotografia Paquita, segons la propietària “una eina fantàstica per publicitar-se i amb la qual es pot arribar molt lluny”.\nWeb de l’Ajuntament d’Alfarràs\nUn altre sector que comença a introduïr-se en les xarxes socials és el de les administracions públiques. En la mateixa entrevista, Manuel Castells afirmava que “existeixen molts polítics tradicionals que fan un ús molt limitat de la tecnologia i que saben molt poc de la seva importància present i futura.” En el cas d’Alfarràs, tant l’Ajuntament com l’actual alcalde no només han renovat la pàgina web del poble si no que s’han unit a Facebook. En paraules de Carlos Romero, gestor de les xarxes socials de l’Ajuntament, és “una eina per aconseguir que la informació arribi d’una manera ràpida a tots els ciutadans amb molt futur”. Fins i tot la plataforma contra el nou pla Urbanístic (NO al POUM) té creat un perfil de Facebook.\nFinalment, també les associacions culturals del poble, com el Grup de Teatre l’Acudit, la Banda de música RoigTardà o l’associació esportiva Alfaventur tenen presència a Facebook o en pàgines web pròpies. Laura Alcalde, cap de comunicació de l’Acudit, afirma que “les xarxes socials han aconseguit que els usuaris que ens segueixen interactuin i convidin a la gent que no ens ha vist actuar a fer-ho. Tenim un blog on informem detalladament sobre l’activitat de l’Acudit però en realitat és via Facebook on aconseguim el suport, els comentaris i les opinions de la gent”.\nPer tant, observem que cada cop més alfarrasencs dedicats a activitats molt diverses s’adhereixen a la xarxa i n’exploten els seus avantatges. Així doncs, podem concloure que, si al parlar d’entorn rural ens referim a poblacions com Alfarràs, el tipus de comunitat en la que viu una persona, ja sigui rural o urbana, no és un predictor significatiu per determinar el grau d’ús d’Internet a Catalunya.\nThis entry was posted in Ajuntament, Alfaventur, Associació de Comerciants, Grup de Teatre l'Acudit, Opinió, Roig Tardà, Sobre comunicació i periodisme, TIC.\nPosted on 17 Abril 2013 Updated on 27 gener 2014\nL’Ajuntament d’Alfarràs ha endegat una nova iniciativa, Comparteix Cotxe, amb l’objectiu de “fomentar un ús més racional i econòmic del vehícle privat”.\nDes del passat 4 de març, la Regidoria de Medi Ambient s’ofereix a posar en contacte persones que, per motius de feina o d’estudis, han de viatjar diàriament a Lleida per tal de compartir els seus vehicles i les despeses.\nPer gaudir d’aquest servei, l’Ajuntament anima als interessats a enviar les seves dades a tecnicesports@ajuntamentalfarras.cat o a presentar-les a les seves oficines per tal de posar-los en contacte (sense responsabilitzar-se de la naturalesa de la seva relació o de l’organització) amb altres persones que hagin realitzat peticions.\nAquesta nova proposta de l’Ajuntament ofereix el mateix servei que altres localitats estan intentant tirar endavant, com succeeix a Almenar, segons fonts properes al Grup de Joves. De fet, d’aquesta idea també parteixen algunes noves xarxes socials sorgides recentment i que estan gaudint de força èxit. N’és un exemple Bla Bla Car, una web que actua com a intermediària entre usuaris que deixen constància dels trajectes que realitzaran amb cotxe i que voldrien compartir amb interessats per tal de dividir les despeses. Albert Badia, un jove usuari d’Almenar afirma al respecte: “He utilitzat aquest sistema en un parell d’ocasions i la meva experiència no podria haver estat més satisfactoria… La gent amb la que m’he trobat per ara… genial, amb molta conversa i, a més, abarateixes el viatge”.\nThis entry was posted in Ajuntament, Notícies.\nEls empresaris d’Alfarràs s’agreguen a Facebook\nPosted on 12 Novembre 2011 Updated on 16 gener 2014\nL’Associació de Comerciants i Empresaris i l’Ajuntament d’Alfarràs van obtenir un èxit aclaparador amb la xerrada sobre xarxes socials que tingué lloc el dijous 10 a la Casa de la Vila. Els assistents van quedar satisfets fins al punt de demanar l’organització d’una lliçó pràctica.\nEl Curs sobre Xarxes Socials per a PIMEs l’impartí USE-IT. Aquesta és una nova empresa sorgida per oferir assistència a les seves empreses client en entorns web per tal d’exprimir al màxim les possibilitats de les noves tecnologies. La xerrada va obtenir un gran aforament que va estudiar suports com Facebook, Twitter o LinkedIn. A més, les tres amenes hores que va durar van fer sorgir l’interès dels oients fins al punt de proposar la planificació d’una classe pràctica. Consistiria en introduir als comerciants en les xarxes: ensenyar una manera senzilla de mostrar els seus productes i els seus preus als clients escollits mitjançant internet.\nLa reunió va comptar amb més de trenta assistents, tot un èxit tenint presents els aproximadament quinze participants d’actes anteriors. Finalment, l’èxit de la vetllada es va guarnir amb un entremès servit durant la mitja part i un sopar on es van tastar vins de cellers locals com Lagravera.\nThis entry was posted in Ajuntament, Associació de Comerciants, Notícies, TIC.\nL’alcalde enumera millores per Alfarràs\nPosted on 25 Octubre 2011 Updated on 16 gener 2014\nL’actual alcalde, el Sr. Kleber Esteve Ramells (PSC), va mostrar en una entrevista una apretada agenda de projectes pel poble d’Alfarràs, entre els quals destaquen diverses reformes urbanístiques i el foment del comerç.\nResponent amablement a les meves preguntes, el Sr. Esteve va explicar en una trobada, que tingué lloc a l’ajuntament el passat divendres, alguns dels plans previstos. Hi destaquen l’acabament del passeig d’Andaní i la construcció d’una zona enjardinada en un extrem del Carrer nou, davant l’antiga fàbrica Mitasa, idea prorrogada per sis mesos i en projecte de licitud.\nA més, s’han coordinat juntament amb l’Associació de Comerciants i Empresaris d’Alfarràs xerrades que tracten l’aplicació de les xarxes socials al comerç i també sobre coaching: “Tenim un potencial comercial molt fort i s’ha de motivar i donar una empenta per fer les coses en positiu.”\nD’altra banda, l’alcalde va esmentar també l’esforç per crear una marca de préssec que reculli productors del poble i de les rodalies per aconseguir un impacte major en el mercat, proposta que va defensar en la passada Fira del Préssec. Aquesta celebració, desenvolupada exitosament els passats 24 i 25 de setembre, és un dels fruits del treball d’aquest govern de la vila, ja que va donar cabuda al doble d’assistents que passades edicions.\nCal esperar que l’esforç i les ganes que els socialistes estan demostrant a nivell local es reflecteixin també nacionalment en cas d’una victòria del PSOE al 20-N. En aquest context, el Sr. Esteve va donar a conèixer la seva confiança en l’èlit del partit i no va voler anticipar fets davant una insinuació dels rumors sobre un triomf dels populars: “Portem un senyor candidat, Alfredo Pérez Rubalcaba, que pot fer un gran paper… Primer hem de votar, no podem anticipar fets.”\nThis entry was posted in Ajuntament, Entrevista.\nPosted on 26 Setembre 2011 Updated on 16 gener 2014\nAhir, diumenge 25 de setembre, es va celebrar la cloenda a càrrec del President del Consell Comarcal del Segrià de la profitosa 19º edició de la Fira del Préssec de Ribagorçana al pavelló poliesportiu d’Alfarràs, acte on s’ha realitzat una crida als pobles cultivadors d’aquesta dolça fruita instant-los a agrupar-se en una marca comuna.\nEvitant coincidir amb la festa de Sant Miquel de Lleida, que tindrà lloc el cap de setmana vinent, el jove alcalde alfarrassenc, el Sr. Kleber Esteve, va inaugurar dissabte 24 la festa on al voltant de 40 expositors del sector frutícola, comercial i automobilístic d’Alfarràs i rodalies van mostrar i vendre els seus productes. Amb l’ajuda d’Antoni Llaràs, representant d’ACTEL, Esteve va promoure en el seu discurs l’associació dels productors de préssec dels pobles pròxims com Alguaire, Almenar o Ivars de Noguera per fer front a les exigències del mercat:\n“Penso que hem de lluitar tots i saber fer la marca… perquè penso que dins aquest món globalitzat necessitem distingir-nos… Hem de treballar tots els pobles implicats… i haurem de fer un esforç per tirar aquest producte endavant.”\nAquest any, la fira ha rebut un total de 10.000 visitants (nombre inferior al d’edicions passades però força important) que han pogut comprar en alguns dels estants, assistir a jornades gastronòmiques i tècniques, com les protagonitzades per la Piscifactoria Santa Ana i l’Escolta de Capacitació Agrària, tastar l’escuma i el pa de préssec, veure l’elaboració de melmelades i conserves i participar en els tasts de vins dels cellers “Lagravera” i “Dalcamp”, ambdòs del poble. Així doncs, aquesta festa sorgida com a exposició únicament agrícola, segueix vigent incorporant altres sectors i esdevenint una festa on participa tot el poble, des de la Banda Roig Tardà fins la Llar de jubilats.\nThis entry was posted in Ajuntament, Associació de Comerciants.